《送翰林典籍张敏行之官西土》
明代·孙蕡

敦煌城下沙如雪，敦煌城头无六月。关西劲卒筑防秋，捷书夜六飞龙楼。

九重下诏徵貔虎，推毂上将开都府。黄旗卷日大军行，旄头化石夜有声。

敦煌迢迢五千里，十月即渡黄河水。上将翩翩才且雄，平戎不数贰师功。

叱咤犹在轮台北，匹马已入渠黎国。左校偏裨晚射雕，倚鞍醉索单于朝。

西山黑风吹堕瓦，霜角吹秋塞垣下。太平今见远宣威，君往从戎几日归。

幕下文儒兼解武，词林从此耀关西。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。